ΓΡΑΠΤΗ ΕΡΩΤΗΣΗ E-3159/00

υποβολή: Alexandros Alavanos (GUE/NGL) προς την Επιτροπή

(10 Οκτωβρίου 2000)

Θέμα: Πτυχία Πανεπιστημίων κρατών-μελών μέσω παραρτημάτων στην Ελλάδα και η οδηγία 89/48/ΕΟΚ

Στην Ελλάδα λειτουργούν Κέντρα Ελευθέρων Σπουδών που συνεργάζονται με Πανεπιστήμια κρατών-μελών της Ευρωπαϊκής Ένωσης. Οι σπουδαστές αυτών των Κέντρων παρακολουθούν μαθήματα στην Ελλάδα τα πρώτα έτη και συνεχίζουν, συνήθως το τελευταίο έτος, στο ξένο πανεπιστήμιο, από όπου παίρνουν το πτυχίο τους.

Μετά την πρόσφατη ενσωμάτωση στο ελληνικό δίκαιο της οδηγίας 89/48/ΕΟΚ(1) για την αναγνώριση των διπλωμάτων δημιουργήθηκε σύγχυση για την αναγνώριση των ανωτέρω περιγραφομένων πτυχίων. Από τη μια πλευρά τοπουργείο Παιδείας δηλώνει ότι δεν αναγνωρίζονται τα πτυχία αυτά, και από την άλλη οι εκπρόσωποι των Κέντρων Ελευθέρων Σπουδώνποστηρίζουν ότι οι σπουδαστές των Κέντρων αυτών καλύπτουν τις προϋποθέσεις της οδηγίας 89/48/ΕΟΚ για αναγνώριση πτυχίων τους.

Λόγω της σύγχυσης που έχει δημιουργηθεί, θα μπορούσε η Επιτροπή να διασαφηνίσει αν τα πτυχία αυτά θα πρέπει να αναγνωρίζονται στην Ελλάδα ως εμπίπτοντα στην οδηγία 89/48/ΕΟΚ και αν έχουν ανάλογη ισχύ στιςπόλοιπες χώρες της Ευρωπαϊκής Ένωσης;

(1) ΕΕ L 19 της 24.1.1989, σελ. 16.

Απάντηση του κ. Bolkestein εξ ονόματος της Επιτροπής

(3 Νοεμβρίου 2000)

Η οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, έχει ως στόχο να διευκολύνει την πρόσβαση στα νομοθετικώς κατοχυρωμένα επαγγέλματα καθώς και την άσκησή τους σε άλλα κράτη μέλη εκτός από αυτό στο οποίο αποκτήθηκε το δίπλωμα. Η εν λόγω οδηγία εφαρμόζεται στα διπλώματα τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών.

Για να μπορεί ο αιτών να επικαλεσθεί τις διατάξεις τηςπόψη οδηγίας, θα πρέπει να είναι κάτοχος διπλώματος όπως αυτό ορίζεται στο άρθρο 1, σημείο α) της οδηγίας, δηλαδή τίτλου ή συνόλου τίτλων που πιστοποιούν μεταδευτεροβάθμια εκπαίδευση, διάρκειας τουλάχιστον τριών ετών και από τους οποίους προκύπτει ότι ο κάτοχός τους διαθέτει τα απαιτούμενα επαγγελματικά προσόντα για να ασκήσει επάγγελμα που είναι νομοθετικώς κατοχυρωμένο στο κράτος μέλος στο οποίο απέκτησε τους τίτλους. Ως εκ τούτου, σύμφωνα με την οδηγία, ένα πρόσωπο θεωρείται κάτοχος διπλώματος εφόσον έχει παρακολουθήσει ένα κύκλο σπουδών μετά την περάτωση του οποίου διαθέτει τα απαιτούμενα επαγγελματικά προσόντα για να ασκήσει ένα συγκεκριμένο νομοθετικώς κατοχυρωμένο επάγγελμα.

Σύμφωνα με τις πληροφορίες που διαθέτει η Επιτροπή, τα διπλώματα τα οποία μνημονεύει το αξιότιμο μέλος είναι διπλώματα που απονέμονται από γαλλικά πανεπιστήμια στα πλαίσια συμφωνιών δικαιόχρησης με ελληνικά κέντρα ελευθέρων σπουδών. Εξ όσων γνωρίζει η Επιτροπή, τα εν λόγω διπλώματα δεν επιτρέπουν την πρόσβαση σε νομοθετικώς κατοχυρωμένα επαγγέλματα στη Γαλλία. Πράγματι, ταπόψη διπλώματα πιστοποιούν ακαδημαϊκή και όχι επαγγελματική εκπαίδευση. Για να αποκτήσουν τα απαιτούμενα επαγγελματικά προσόντα σύμφωνα με την οδηγία, οι κάτοχοι των διπλωμάτων αυτών θα πρέπει ενδεχομένως να παρακολουθήσουν συμπληρωματική εκπαίδευση.

Η μόνη εξαίρεση επί του θέματος αφορά τις σπουδές ψυχολογίας. Πράγματι, δεδομένου ότι το επάγγελμα του ψυχολόγου στη Γαλλία είναι νομοθετικώς κατοχυρωμένο και τα διπλώματα που απαιτούνται για την άσκηση του εν λόγω επαγγέλματος περιλαμβάνονται στα διπλώματα που χορηγούνται στα πλαίσια των προαναφερθεισών σπουδών βάσει συμφωνιών δικαιόχρησης, τα διπλώματα αυτά θεωρούνται όντως διπλώματα με την έννοια της οδηγίας 89/48/ΕΟΚ λαμβανομένουπόψη ότι πιστοποιούν επαγγελματική εκπαίδευση. Ως εκ τούτου, στην περίπτωσή τους εφαρμόζονται οι διατάξεις της οδηγίας.

Μετά την άρνηση των ελληνικών αρχών να αναγνωρίσουν τα γαλλικά τους διπλώματα, ορισμένοι ψυχολόγοιπέβαλαν καταγγελίες στην Επιτροπή. Η τελευταία κίνησε διαδικασία επί παραβάσει κατά της Ελλάδας για μη εκπλήρωση τωνποχρεώσεων που απορρέουν από την οδηγία 89/48/ΕΟΚ. Η διαδικασία βρίσκεται προς το παρόν στο στάδιο της προειδοποιητικής επιστολής.

Συμπερασματικά, σύμφωνα με τις πληροφορίες που διαθέτει η Επιτροπή, εξαιρουμένων των διπλωμάτων ψυχολογίας, η οδηγία 89/48/ΕΟΚ δεν εφαρμόζεται στα διπλώματα τα οποία απονέμουν τα γαλλικά πανεπιστήμια στα πλαίσια συμφωνιών δικαιόχρησης με ελληνικά κέντρα ελευθέρων σπουδών.